सामग्री: चाय बागान में काम करने वाले मजदूरों के बच्चे अपने प्रशिक्षण को लेकर रोमांचित हैं

पश्चिम बंगाल के दार्जिलिंग ज़िले में कमलाबाड़ी चाय बागान के मज़दूरों के ये दोनों बेटे इसी सप्ताह फ़ुटबॉल के प्रशिक्षण के लिए जर्मनी के बायर्न म्युनिख क्लब गए हैं.

इन दोनों समेत सिलीगुड़ी फ़ुटबॉल अकादमी के छह जूनियर फ़ुटबॉल खिलाड़ी बायर्न म्युनिख के बुलावे पर दस दिनों के प्रशिक्षण के लिए वहां गए हैं.

दक्षिण अफ्रीक़ा विश्वकप में जर्मनी के स्टार रहे थामस मूलर बीते साल जनवरी में बायर्न म्युनिख की एक टीम के साथ सिलीगुड़ी आए थे. वहां उन्होंने प्रदर्शनी मैच खेला था. तब मूलर की अंतरराष्ट्रीय स्तर पर कोई पहचान नहीं बनी थी. लेकिन अब इन खिलाड़ियों को मूलर से फ़ुटबॉल की बारीकियां सीखने का मौक़ा मिल सकता है.

उसी समय इन खिलाड़ियों की प्रतिभा को देखते हुए क्लब ने इनको दस दिनों के मुफ़्त प्रशिक्षण का प्रस्ताव दिया था.

उसके बाद राज्य सरकार भी इनकी सहायता के लिए आगे आई. उसने इन लोगों के लिए पासपोर्ट, वीज़ा और किराए की व्यवस्था की.

नए सपने

पूरा देश जब आज़ादी के जश्न में डूबा था तब ये जूनियर फ़ुटबॉलर अपनी आंखों में नए सपने लिए जर्मनी के लिए उड़ान भर रहे थे.

संजीव और निशांत दुनिया के बेहतरीन फ़ुटबॉलरों के नाम का सही तरीक़े से उच्चारण तक नहीं कर पाते. इन दोनों ने कभी किसी क्लब के साथ नहीं खेला है. लेकिन जर्मनी प्रवास के दौरान उनको नामी खिलाड़ियों के साथ फ़ुटबॉल की बारीकियां सीखने का मौक़ा मिलेगा.

संजीव और निशांत के परिवार की कई पीढ़ियां सौ साल से भी पुराने कमलाबाड़ी चाय बागान में चाय की हरी पत्तियां तोड़ते खप गईं. लेकिन इन दोनों ने अपने लिए एक नया रास्ता चुना.

बागान में कोई सुविधा नहीं होने की वजह से दोनों फ़ुटबॉल खेलने के लिए बस से घंटे भर का सफऱ करके सिलीगुड़ी पहुंचते थे.

संजीव का कहना है, "हम इस विश्वकप के दौरान बड़े गर्व से बताते थे कि हमने मूलर के साथ खेला है. अब जर्मनी में भी हमें उनके साथ खेलने का मौक़ा मिल सकता है."

वो कहते हैं कि हम पिछड़े तबक़े के हैं. जर्मनी जाने का यह मौक़ा काफ़ी दुर्लभ है. इसलिए बागान में सब लोग बेहद खुश हैं.

संजीव और निशांत अब अपने पूर्वजों की तरह चाय बागान में मज़दूरी कर ज़िंदगी नहीं गुज़ारना चाहते.

फ़ुटबॉलर बनने की चाह

निशांत का कहना है, "मैं पेशेवर फ़ुटबॉलर बनना चाहता हूं. मैं चाय बागान में नहीं रहना...\nपिछली सामग्री को संक्षेप में निम्नानुसार किया जा सकता है:
संजीव केरकट्टा और निशांत टोप्पो ने कभी इसकी उम्मीद नहीं की होगी कि एक विदेशी फ़ुटबॉल टीम के साथ खेले गए महज़ एक प्रदर्शनी मैच से उनकी ज़िंदगी इस तरह बदल जाएगी.